Merit Aktiva pilveversiooni küsimused, 4. osa - RMP.ee
Esileht » FOORUM » Majandustarkvara » Merit Aktiva pilveversiooni kü ...
Merit Aktiva pilveversiooni küsimused, 4. osa
Alustan jälle uut teemat, eelmine on juba väga pikaks läinud ja ebamugav kasutada.
Aktiva uutest võimalustest väärivad suurimat tähelepanu otseühendus LHV Pangaga (kui olete ühenduse aktiveerinud, siis liiguvad andmed otse pangast Aktivasse) ja täisfunktsionaalne mobiiliäpp iPhone'le ja Androidile.
11.10.2017 15:18 Re: Merit Aktiva pilveversiooni küsimused, 4. osa
Müügiarvele saab lisada manuse . Kui ma nüüd olen lisanud manuse ja vajutan e-arve nuppu, siis kas manus läheb e-arvega kaasa?
11.10.2017 15:36 Re: Merit Aktiva pilveversiooni küsimused, 4. osa
Mari, siin on kaks varianti:
1. Kui saadet e-arvet Omniva kaudu (üldlevinud variant), siis manus kaasa ei lähe, sest Omniva manuse saatmist ei võimalda.
2. Kui saadate Creditinfo kaudu, siis läheb manus kaasa, sest nemad seda toetavad. Creditinfo kaudu saab saata ainult teistele Aktiva kasutajatele, kes on samuti Creditinfo konto aktiveerinud. Teiste tarkvarade kasutajatele Creditinfo kaudu saata ei saa, neil ei ole Creditinfoga ühendust.
11.10.2017 20:34 Re: Merit Aktiva pilveversiooni küsimused, 4. osa
Proovisin aktiveerida ühendust LHV pangaga st identifitseerisin ennast Meritis. Ootasin, et pank saadab loetud minutite jooksul mulle lepingu e-postile, aga seda pole terve tänase päeva jooksul juhtunud. Kas see on tavapärane pangapoolne viivitus või peaksin ma kahtlema teenuse toimimises?
12.10.2017 08:40 Re: Merit Aktiva pilveversiooni küsimused, 4. osa
Olen uus Merit Aktiva pilveversiooni kasutaja. Tekkis küsimus, kas pangas pangakaartiga tasutud bensiinitšekk pean programmis ostuarvete alt läbi kandma või võib otse panga pealt tasutud kulu. Tänan vastuse eest.
12.10.2017 08:46 Re: Merit Aktiva pilveversiooni küsimused, 4. osa
Pangast ei lähe midagi otse kulusse.
Kui on kütusetšekk, siis kannad selle kas ostuarvena või aruandva isiku kuluna ning pangast teed kande vastavalt sellele.
Ja selline käitumine pole üldse seotud sellega, mis programmi kasutad, vaid lihtne raamatupidamine.
12.10.2017 13:05 Re: Merit Aktiva pilveversiooni küsimused, 4. osa
Kristiina, kuna panka käsitleb praegu meie saadetud aktiveerimise tellimusi käsitsi (eeltäidab lepingu ja saadab Teile meiliga), siis võtab see aega. Palun veidi kannatust, päev-paar ootamist on praegu aktsepteeritav ja hilisem ajavõit päris suur. Igatahes olen kindel, et kui olete teenuse Aktivas aktiveerinud (vastav linnuke pangakonto kaardil on sees), siis on tellimus LHV Panka saadetud.
13.10.2017 14:03 Re: Merit Aktiva pilveversiooni küsimused, 4. osa
Sain täna Meriti värskeks omanikuks ja tekkis probleem pangast käibemaksu tasumise kajastamisega. Olen paar tundi proovinud aga ei tuhkagi. Käibemaks on üleval bilansi aktivas ettemaksukontol ja ei taha sealt kuidagi ära tulla.Algsaldos sisestasin käibeka deebet maksude ettemaks, kreedit maksuvõlg.
Kas on juhendit või äkki keegi hea raamatupidaja aitab kandeid teha.
13.10.2017 14:45 Re: Merit Aktiva pilveversiooni küsimused, 4. osa
Mismõttes sisestasid algsaldos käibeka?
Võid proovida maksete alt tasaarveldust maksudega.
13.10.2017 15:58 Re: Merit Aktiva pilveversiooni küsimused, 4. osa
Eelmine programm haihtus arvutirikke tõttu koos kõigega õhku, kolme firma andmed. Tänasest on mul Merit.
Augusti lõpuga on käibemaksu võlg 56.15
Septembris tasuti võlg pangast.
Milline kanne ometi Meritis teha?
Nutt tuleb peale, proovin ja proovin ja jäängi proovima.
Ei soovi ühelegi raamatupidajale sellist õnnetust, olen kolm ööd peaaegu magamata ja ei tea, mis üldse saab.
Palun aidake, paljud ju töötavad Meritiga.
Niigi on raske võõras programmis orienteeruda.
Noh, hakkangi pirisema jälle:(
13.10.2017 19:38 Re: Merit Aktiva pilveversiooni küsimused, 4. osa
Kui teed pangas tasumist, siis valid Võlad tarnijatele ning tarniajtest siis Maksuamet. Seal peaks see võlg ka kajastuma. Nii saadki kinni võtta.
14.10.2017 12:28 Re: Merit Aktiva pilveversiooni küsimused, 4. osa
Millise seisuga sisestasid algsaldod?
Kui 31.08.2017 seisuga, siis on sul vaja sisestada algsaldona Seadistused-> Finantsi seadistused -> Algsaldod -> kontole 2317 - Tasumisele kuuluv käibemaks saldo 56,15 EUR.
Septembris saad siis tasumise kajastada moodulis "Maksed" vastavast pangast.
16.10.2017 14:10 Re: Merit Aktiva pilveversiooni küsimused, 4. osa
Aitäh, pilt juba pisut helgem ja tuju ka.
Suurim jama on see, et algsaldosid peab tuletama. Olin ju nii mugav, et ei teinud väljatrükke ega salvestisi.
Aidake kaasa mõelda palun.
Kui sisestaksin 2016 aastalõpusaldod 2017.31. augustiga ja olemas on käibedeklarid ja TSD maksuametis sealt saaksisn käibe ja palgakulud ja ülejäänud kulud lihtsalt mälu järgi ja mõnegi konto saab numbripealt õigeks. Mäletan, et viimane jooksva aasta kahjum oli umbes 4000 eurot.
Ja põhivaraga ei oska ka midagi peale hakata. Tuleb see ju pearaamatu kandega arvele võtta. Deebet põhivara kreedit mingi kulukonto?
No on ikka lugu.
Õnneks enam nutma ei aja:)
16.10.2017 14:31 Re: Merit Aktiva pilveversiooni küsimused, 4. osa
Andres (12.10.2017 13:05) kirjutas:
Suhtlesin täna pangaga, nemad siiski ootavad, et klient esmalt pöörduks nende panga klienditoe või -halduri poole ja avaldaks soovi sõlmida Connect leping, misjärel nad saadavad selle e-postile.
16.10.2017 14:47 Re: Merit Aktiva pilveversiooni küsimused, 4. osa
Õnnetuke (16.10.2017 14:10) kirjutas:
Raamatupidamine ei käi kohvipaksu pealt kuidagi summasid arvates.
Kui sul ei ole varukoopiat, siis pead terve aasta uuesti sisestama. Sa ei saa ju panna 31.12.2016 algsaldosid ja jätkata poole aasta pealt nii nagu esimest poolt poleks olnudki.
Jah, sa saad küll nt maksusaldod Maksuameti lehelt, aga poole aasta kulu jääb siis ju olemata. Järelikult ei tule aasta lõpus aastaaruande kasum ka õige.
Siit ka õppetund sulle - tasub ikka teha aeg-ajalt varukoopiaid ja väljatrükke.
16.10.2017 14:50 Re: Merit Aktiva pilveversiooni küsimused, 4. osa
Kristiina, see ei ole õige, et Te peaksite panga klienditoe poole pöörduma. Küllap see, kellega rääkisite, ei olnud asjade tegelikust seisust teadlik.
Aktiva ja LHV Panga vahel otseühenduse loomise protsess käib nii:
1. Panete Aktivas LHV Panga konto kaardil sisse linnukese "Loo otseühendus pangaga". Seda saate teha menüüst Maksed / Pangad. Linnukest saavad sisse panna ainult esindusõigusega isikud, seega vajalik on enda autoriseerimine ID kaardi või mobiil-ID-ga
2. Aktivast saadetakse automaatne kiri LHV Panka.
3. LHV Pank saadab pärast meie saadetud automaatse teate kättesaamist panga andmetes olevale meiliaadressile eeltäidetud lepingu.
4. Allkirjastage leping ja saatke panka tagasi.
5. Pank lülitab teenuse sisse ja andmed hakkavad liikuma.
Selline protsess on meil pangaga kokku lepitud ja üldiselt toimub hästi.
16.10.2017 15:02 Re: Merit Aktiva pilveversiooni küsimused, 4. osa
Olen teadlik sellest ülalkirjeldatud protsessist.
Eelmisel kolmapäeval toimisingi punktis 1 kirjeldatud viisil ja jäin seda punktis 3 mainitud eeltäidetud lepingut ootama... 3 tööpäeva hiljem (täna, esmaspäeval) sai ootamise tuju otsa ja võtsin ise pangaga ühendust ning sain sain neilt teised instruktsioonid ... kas õiged või valed, pole tegelikult minu otsustada. Võibolla on mõnel teisel Meriti kasutajal teistsugune kogemus, aga mina jagasin enda oma.
16.10.2017 22:19 Re: Merit Aktiva pilveversiooni küsimused, 4. osa
Minule tuli leping kenasti täna meili. Taotluse tegin eelmine nädal Aktivas neljapäeval voi reedel.
17.10.2017 08:43 Re: Merit Aktiva pilveversiooni küsimused, 4. osa
Võtsin raamatupidamise teiselt ettevõttelt üle, sealt viimati rmp tehtud 31.12.2016. Eelmisel raamatupidajal oli Meirt (pilves) ja tegin siis endale ka siia konto, et temalt üle võtta. Aga selgub, et tal pole bilanssi märgitud osakapitali 2500 eurot. Kuidas või kuhu selle sisetan? Merit minu jaoks võõras programm.
17.10.2017 08:48 Re: Merit Aktiva pilveversiooni küsimused, 4. osa
Ja siis veel see, et eelmine rmp on pannud kõik põhivara renoveerimistööde arved ostuarvetena sisse, aga mul oleks vaja kõik renoveerimiskulud koguda kokku põhivara kontole ja seda amortiseerida (et kahjumit vähendada) Kuidas saan seda muuta?
18.10.2017 11:48 Re: Merit Aktiva pilveversiooni küsimused, 4. osa
Oleksin ka huvitatud Maria esitatud küsimustele vastuse saamisest!
18.10.2017 12:05 Re: Merit Aktiva pilveversiooni küsimused, 4. osa
Mina ka segaduses. Tahan sisestada panga algsaldot. Sisestangi aktivasse.Kuid salvestada ei saa - bilanss ei ole tasakaalus. Kuhu ma ta siis passivas panema pean, et bilanss tasakaalus oleks ja algsaldo salvestataks? Sama lugu ostjatelt laekumata arved. Aktiva saldo - no millisele kontole passivasse sisestada?
Taastan oma raamatupidamist kontode kaupa ja ei saa korraga kõiki algsaldosid sisestada, sest neid lihtsalt ei ole.
Üks võimalus on muidugi veel,
olen lihtsalt rumal.
18.10.2017 12:22 Re: Merit Aktiva pilveversiooni küsimused, 4. osa
õnnetuke, sa ei saagi algsaldosid ükshaaaval sisestada, mitte üheski programmis. Kõikide kontode algsaldod tuleb sisestada koos. Bilansi idee ongi selles, et sul on miski millegagi tasakaalus (aktiva ja passiva pool on võrdne). Saad praegu alustada ilma algsaldodeta ja need hiljem kõik koos sisestada
18.10.2017 13:35 Re: Merit Aktiva pilveversiooni küsimused, 4. osa
proov - Kuidas siis teha seda ?
18.10.2017 13:59 Re: Merit Aktiva pilveversiooni küsimused, 4. osa
Algsaldodes sisestad ikka summad bilansist.
Kas sul pole üldse kogemust raamatupidamisega? Kui ei ole, siis soovitan sul võtta kõrvale tuttav raamatupidaja või osta teenust. Pärast seda suppi kergem ära süüa pole.
18.10.2017 14:01 Re: Merit Aktiva pilveversiooni küsimused, 4. osa
Kuidas teha mida? Alustada ilma algsaldodeta? Sisestad tavapäraselt kandeid vastavalt oma algdokumentidele, kuid reaalset seisu näed alles siis, kui oled taastanud ja sisestanud algsaldod, terve bilansi korraga. Kui sul on olemas 2016a lõpu saldod, nagu ma eestpoolt loen, siis alusta oma perioodi meritis neist. Sisesta algsaldod 2016 lõpp ja hakka uuesti arvestust pidama selle aasta algusest vastavalt oma algdokumentidele.
18.10.2017 20:58 Re: Merit Aktiva pilveversiooni küsimused, 4. osa
to EVA (12.10.2017 08:46) kirjutas:
See pole küll nüüd meriti küsimus, vaid tsitaat on võetud meriti teemast. Ma olen just nii teinud, bensiinitsekk ühelt poolt kulusse, teiselt poolt otse pangast maha. Kõik on ju nii nagu toiming reaalselt on toimunud? Tulemusena on õige nii pangakonto kui kulud. Miks nii ei tohi teha? Miks peab vahel olema aruandev isik? Milline seadus või juhend seda reguleerib? Lihtsalt ei tundu mulle mõistlik kõikide tsekkide kohta tekitada eraldi tarnijaid.
19.10.2017 09:56 Re: Merit Aktiva pilveversiooni küsimused, 4. osa
viki (18.10.2017 20:58) kirjutas:
Ja kuidas sa selle bensiinitšei siis kulusse paned? Ikka läbi aruandva isiku ju. Ja kui pangast tasumise paned, siis üks pool on pank ja teine aruandev isik, mitte enam kulukonto. Muidu on ju topeltkulu sul.
See ju jutu mõte oligi, et meil on ikka kahekordne kirjendamine. Ei ole nii, et panga väljavõttel näed, et on ostetud kütust ja siis teed kande, kus vähendad panka ja suurendad bensiinikulu.
19.10.2017 10:13 Re: Merit Aktiva pilveversiooni küsimused, 4. osa
No teoreetiliselt on ju võimalik ka teha teisiti. Ettevõtte kaardiga maksti kütuse eest, tšekk olemas, raamatupidaja "teeb panka" ja teebki pangast nn muu väljaminek kütusekulu kontole. Tšeki peale kirjutab kanderaamatu numbri PA-xxx? Täiesti võimalik ju, midagi pole kuskil topelt ja otseselt valesti (eriti kui firma pole käibemaksukohustuslane ja kui ongi siis eeldusel, et ühelt ja samalt tarnijalt/tanklaketilt ei osteta kütust kalendrikuus rohkem kui 1000 euro eest, mis tekitaks vajaduse käsitsi INF dekl. andmeid koguda).
19.10.2017 10:52 Re: Merit Aktiva pilveversiooni küsimused, 4. osa
to viki (19.10.2017 09:56) kirjutas:
Kahekordne kirjendamine tähendab seda, et iga summa paigutatakse ühelt poolt mingi konto deebetisse ja teiselt poolt kreeditisse, mitte seda, et iga tehing peab olema kirjendatud kaks korda.
Kahekordne kirjendamine on majandustehingute pearaamatu kontodesse kirjendamise meetod, kus iga majandustehing kirjendatakse samas summas ühe (või osasummadena mitme) konto deebetisse ning ühe (või osasummadena mitme) konto kreeditisse.
19.10.2017 11:04 Re: Merit Aktiva pilveversiooni küsimused, 4. osa
viki (19.10.2017 10:52) kirjutas:
Jah, on tõesti nii. Küsimusele sa siiski ei vastanud.
19.10.2017 11:14 Re: Merit Aktiva pilveversiooni küsimused, 4. osa
Mis oli küsimus? Just nii teengi, nagu on kirjutanud Kris 10.13. Ei ole vahel aruandva isiku kontot, vaid läheb otse ühelt poolt kulu teiselt poolt pank. Ma saan aru suure firma puhul, et on vajadus siduda tsekid konkreetse isikuga, aga ühemehefirmas või ettevõttes, kus ongi ainult ühel inimesel pangakaart, milleks?
Õnnetu(ke)
31.10.2017 12:37 Re: Merit Aktiva pilveversiooni küsimused, 4. osa
Nüüd tahaksin sisestada Meritisse põhivara eelnevatest perioodidest. Miks ma ei saa seda teha põhivara nimekirjas? Ei saa sisestada soetus- ega jääkmaksumust. Kuhu ma oma kolm autot siis kannan? Millest alustan? Pearaamatust? Deebet põhivara jääkmaksumuses, kreedit mis?
Lähen homme koolitusele ja luban, et jagan teiega pärast seda saadud teadmisi. Lähen sinna vaid maksude kannete pärast. See tundub olevat programmihaldajate leivanumber.
Palun aidake täna mind!
Kõik Meritiga töötajad on kangelasraamatupidajad.
31.10.2017 12:54 Re: Merit Aktiva pilveversiooni küsimused, 4. osa
Õnnetu(ke) (31.10.2017 12:37) kirjutas:
Põhivara soetus- ja jääkmaksumuse saab sisestada Seadistused->Algsaldod ning valides saki Põhivara (vaikimisi on pealeheks pearaamatukontode algsaldo).
Pearaamatu kontode algsaldost võetakse põhivarade algsaldo, sakilt "Põhivara" aga info põhivarade kohta detailsemalt ning amortisatsiooniarvestuse koostamiseks.
Pilve Aktivaga alustamise juhend: www.merit.ee/juhend/muud/alustamine_merit_aktivas.pdf
Põhivara algsaldo sisestamise kohta leiate info leheküljelt nr 11.
Õnn(etuke)
31.10.2017 13:01 Re: Merit Aktiva pilveversiooni küsimused, 4. osa
Aitäh, Di:)
31.10.2017 17:57 Re: Merit Aktiva pilveversiooni küsimused, 4. osa
Aga miks ma ei saa põhivaras uuele soetatud põhivarale avada kaarti? Ei saa sisestada soetuskuupäeva, maksumust - mitte midagi, ainult nime ja amordinormi, salvestada püüdes ütleb - kirjeldus. Või kirjelda. Ei viitsi enam vaadata.
Miks ma pean nii palju vaeva nägema, et lihtsaid asju programmi sisestada.
Nüüd olen juba vihane, mitte õnnetu:)
31.10.2017 19:02 Re: Merit Aktiva pilveversiooni küsimused, 4. osa
merit.ee/tugi/aktiva-pilveversiooni-kasutamisel-tekkinud-kusimused/
Siit leiad vastuse oma küsimusele etuke.
Ostmisel tuleb teha kogu tehing läbi ostuarve
20.11.2017 13:59 Re: Merit Aktiva pilveversiooni küsimused, 4. osa
Kas te avate ja vaatate KM deklaratsiooni tehes kontrollaruannet? No mul jälle teiste arvete vahele tekkinud kaks arvet 0% KM, kui tegelikult peaks olema 20%. Teised arved samale kliendile on korras, samad kaubad teiste arvete peal on korras. Üks arve teiste vahel on KM lahter arvel muutunud. Müügimees ei oska öelda, kuidas see on tekkinud. Olen ka varem selle kohta teema avanud ning ka Meriti klienditoega rääkinud. Nad ei oska öelda, kuidas selline anomaalia tekib, ja ometi see kordub. Kuidas on teistel? Pole kunagi KM deklaratsiooni kontrollaruandel leida ühtki arvet, mille KM peaks olema 20%, aga on 0%?
21.11.2017 10:29 Re: Merit Aktiva pilveversiooni küsimused, 4. osa
Müügimees on lubanud kliendile hea hinna ja üritas siis udu ajada...
Pole endal veel juhtunud, et kbm ise muutuks.
30.11.2017 11:05 Re: Merit Aktiva pilveversiooni küsimused, 4. osa
Alustasin ka Meriti kasutamist ja nüüd tõi ülemus lehe, kus on kirjas nimekiri asjadest (asjad on laos arvele võetud ostuarvega) mis tuleb firma autole (n1 ainult ettevõtte kasutuses) kuluks kanda.
Kas teengi siis laost v'ljamineku neile artiklitele? Arvena ei tee seda ju ettevõttele, kuidas saab firma auto tarbeks asjad maha kanda, et saaks märkida ka, et see ettevõtte auto kuluks?
12.12.2017 14:19 Re: Merit Aktiva pilveversiooni küsimused, 4. osa
12.12.2017 16:28 Re: Merit Aktiva pilveversiooni küsimused, 4. osa
Sa saad ju teha laost väljamineku ning seal saab ka konto valida, kuhu iganes kulukontole sa need kanda soovid. Mis seal muud ikka olla saab.
10.01.2018 01:34 Re: Merit Aktiva pilveversiooni küsimused, 4. osa
Ettepanek: Aruandvate isikute kuluaruannete nimekirjas oleks hea näha, millistele arvetele on originaaldokument lisatud (rea ees/taga klambrimärk) - samamoodi nagu on ostu- ja müügiarvetel.
10.01.2018 08:47 Re: Merit Aktiva pilveversiooni küsimused, 4. osa
Kirke, tänan ettepaneku eest!
12.01.2018 16:47 Re: Merit Aktiva pilveversiooni küsimused, 4. osa
AK, ettepanek, et versiooniuuendustest tuleks 1-2 päeva varem teavitus kasutajate e-mailile, mitte tagantjärgi. Eilne uuendus on kuuldavasti nii mõnelgi probleeme tekitanud.
21.01.2018 16:53 Re: Merit Aktiva pilveversiooni küsimused, 4. osa
Kuidas siduda algsaldos olev ettemaksed tarnijatele summa (algsaldod sisestatud 31.12.17 seisuga) ja tarnija poolt tulnud ostuarve?
24.02.2018 09:52 Re: Merit Aktiva pilveversiooni küsimused, 4. osa
Ilusat Vabariigi aastapäeva! Aga tööjuttu ka. Alustasin ka Merit Aktivaga ja tekkis küsimus: kuidas ma saan aktivas kajastada tollis tasutud käibemaksu (firma ise deklareerib, seega ostuarvet ei ole). Eelmises programmis kasutasin ostuarvet hankijaks oli EMTA aga ativa ei luba ostuarve hankijaks EMTAt panna. Nimekirjas on aga lisada ei luba. Kuidas teised on sellise olukorra lahendanud?
26.02.2018 22:36 Re: Merit Aktiva pilveversiooni küsimused, 4. osa
Ostuarved on tasutuks märgitud Aruandava isiku poolt.
Aasta lõpus aruandev isik (juhatus liige) loobub nõudest.
Tegin esimese asjana pearaamatusse kande, kus vähendan kohustust aruandva isiku ees ja suureneb muude tulude konto. Aga need konkreetsed aruandva tasutud ostuarved jäävad rippuma üles, kui näiteks makse aknas otsida summaga sobivat arvet, siis seal ripuvad kõik need aruandva tasutud arved üleval ja ootavad tasutuks märkimist. Bilansis muidugi näitab seda summat, mis tarvis, aga aruandva tasutud arved, mille nõudest aruandev on loobunud, jäävad üles. Kas peaks kudidagi teistmoodi toimetama aruandva nõuetest loobumisega?
to Nõudest loobumine
27.02.2018 09:50 Re: Merit Aktiva pilveversiooni küsimused, 4. osa
Kui paned ostuarvetel tasutuks Aruandva isiku poolt, siis jäävadki need võlad üles reskontrasse. Selleks, et neid sealt ära saada, on vaja teha tasumine aruandvale isikule kassast või siis pangast. Mina seda Meriti kinnist kontot ei kasuta just nimelt sellepärast, et neid summasid reskontrast on keeruline ära saada.
Mina sinu asemel teeksin väikesaldode mahakandlise (Tehingud tarnijatega ja tarnijaks Aruandev isik) ja siis hiljem teeksin finantskande, kus kannaksin Ümarduste kontolt need summad ärituludesse.
Edaspidi soovitan teha uue Aruandva isiku konto, mille seadistad ka tasumisviisiks. Kui ostuarve on tasutud aruandva isiku poolt, siis kasutada uut tasumisviisi. Nii ei jää need summad reskontrasse.
20.03.2018 04:27 Re: Merit Aktiva pilveversiooni küsimused, 4. osa
Kuluaruande PDF-i tekkis veerg "artikkel" (varem ei olnud seda veergu kuluaruande PDF-l näha). Kuidas saan selle veeru uuesti PDF-s mitte-nähtavaks panna?
20.03.2018 11:42 Re: Merit Aktiva pilveversiooni küsimused, 4. osa
Artikli koodi näitamine PDF-s sõltub müügiarve seadistusest (Seadistused > Müügiarve seadistus). Kui seal on linnuke: Trüki ridadele laoartikli kood, siis trükitakse see nii müügiarve PDF-le kui ka kuluaruande PDF-le. Ilmselt Te ei ole varem kasutanud kuluaruannetes artikleid tüübiga "Kaup" või "Laokaup", seetõttu neid ei näidatudki PDF-s.
20.03.2018 12:22 Re: Merit Aktiva pilveversiooni küsimused, 4. osa
Paluks abi, mul tekkis probleem kuidas teha tasaarveldus omanikuga kes andis firmasse laenu 2017, kuid nüüd 2018 ostis firma auto ära. Tegin müügiarve kuid kuidas nüüd siduda ( vähendada ) seda omanikult saadud laenuga.
20.03.2018 13:08 Re: Merit Aktiva pilveversiooni küsimused, 4. osa
Anneli, sellise küsimuse korral saavad kindlasti aidata meie klienditoe konsultandid. Palun helistage 7769333.
03.04.2018 14:15 Re: Merit Aktiva pilveversiooni küsimused, 4. osa
Lubas salvestada ühe arve numbriga, kuid erineval kuupäeval ostuarve topelt. Juhtus selline asi, et tarnija saatis üks ostuarve kaks korda. Arve number oli sama, kuid muutis arve kuupäeva. Ja programm lubas salvestada kaks korda. Kas on võimalik teha sellise asja, et programm ei lubaks salvestata ühe hankija ühe arvenumbriga arved, või vähemalt näitaks märku, et olemas juba selline arve.
to nevara
04.04.2018 13:51 Re: Merit Aktiva pilveversiooni küsimused, 4. osa
Minul annab küll hoiatuse, kui arve on olemas. Seega kontrolli ikka, kas oled arve numbrid samamoodi sisestanud.
Salvestada laseb ainult siis, kui arved jäävad erinevatesse aastatesse.
12.04.2018 12:31 Re: Merit Aktiva pilveversiooni küsimused, 4. osa
Finantskannetel ei saa muuta enam käibemaksusummat. Ma tõesti loodan, et see on mingi ajutine kala, sest aeg-ajalt esineb ikka erinevusi sellel, kuidas arvestab käibemaksusummat Merit ja mis on toodud tšekil.
Lisaks häirib, et finantskane sisu näeb kõigest 3 rida. Varem nägi ikka rohkem, aga tõsiselt häirib, kui kogu aeg peab üles ja alla kerima. Palun muutke see endiseks, et oleks kandest parem ja selgem ülevaade. Sama lugu on siis, kui teha klientide/tarnijate tasaarveldusi. Vahel tahaks kinni kanda rohkem kui 2 arvet, mis aknas nähtaval on, aga ülevaadet on raske saada, kui kogu aeg peab üles-alla kerima.
12.04.2018 12:54 Re: Merit Aktiva pilveversiooni küsimused, 4. osa
Mina olen ka selle poolt, et see aken oleks endise suurusega, kus oleks rohkem ridu näha...nagu oli varem.
16.04.2018 23:42 Re: Merit Aktiva pilveversiooni küsimused, 4. osa
Kusjuures, minu meelest mõte on hea, et arve ülemine ja alumine osa on "külmutatud" ja alati nähtaval - see on iseenesest väga ülevaatlik. Aga teostus ei ole hetkel kõige õnnestunum. Kolm nähtavat rida on VÄGA vähe ja hetkel on arveid väga ebamugav sisestada ja üle vaadata. Ülemise ja alumise osa disaini peaks veidi koomale tõmbama, et ridade jaoks oleks ekraanil rohkem ruumi. Normaalse töö jaoks peaks olema näha vähemalt 10 arve rida.
Kolmapäev, 00:51 Re: Merit Aktiva pilveversiooni küsimused, 4. osa
Palun tehke ostu- ja müügiarvetele rohkem ridu nähtavaks. Lihtsalt valus on niimoodi tööd teha:( Aitäh!
Esmaspäev, 14:24 Re: Merit Aktiva pilveversiooni küsimused, 4. osa
Mul üks rumal küsimus põhivara amortisatsiooni kohta. Kas pean iga kuu ise tegema amordiarvestust programmis või teeb programm seda ise?
Praegu, kui maj.aruannet tahtsin esitada, avastasin, et eelmine aasta (firma alustas eelmise aasta keskel)eest pole amorti arvestatud.
Esmaspäev, 14:56 Re: Merit Aktiva pilveversiooni küsimused, 4. osa
Tuleb igakuiselt (või siis vastavalt vajadusele) ise põhivara saki alt läbi "kedrata".